Λούις Φόνσι

O Λούις Αλφόνσο Ροντρίγκεζ Λόπεζ-Κέπερο (Luis Alfonso Rodríguez López-Cepero, γενν. 15 Απριλίου 1978), περισσότερο γνωστός με το καλλιτεχνικό του όνομα Luis Fonsi, είναι Πορτορικανός τραγουδιστής-τραγουδοποιός και ηθοποιός με καταγωγή από τη Γαλλία. Είναι γνωστός για το τραγούδι "Despacito" (2017), στο οποίο συμμετέχει ο Πουερτορικανός ράπερ Daddy Yankee. Ο Λούις Φόνσι έλαβε τις πρώτες του υποψηφιότητες για λατινικό βραβείο Γκράμμυ στην κατηγορία Δίσκος της Χρονιάς και κέρδισε το βραβείο Τραγούδι της Χρονιάς, χάρη στο τραγούδι "Aquí Estoy Yo". Το τραγούδι κέρδισε επίσης τρία μουσικά βραβεία από το Billboard της Λατινικής Αμερικής. Το "Despacito" έγινε η μεγαλύτερη επιτυχία του Φόνσι, κερδίζοντας τέσσερα λατινικά βραβεία Γκράμμυ, επτά μουσικά βραβεία από το Billboard της Λατινικής Αμερικής, πέντε μουσικά βραβεία από το παγκόσμιο Billboard και έλαβε τρεις υποψηφιότητες για βραβείο Γκράμμυ. Κέρδισε επίσης ένα μουσικό βραβείο από τη μουσική σκηνή της Λατινικής Αμερικής για το τραγούδι "Échame la Culpa" με την Ντέμι Λοβάτο. Το 2018 έσπασε έξι παγκόσμια ρεκόρ και μπήκε στο βραβείο Γκίνες επειδή πούλησε περισσότερους από 11 εκατομμύρια δίσκους με το "Despacito".

 Ο Φόνσι γεννήθηκε στις 15 Απριλίου 1978 στο Σαν Χουάν του Πουέρτο Ρίκο και είναι το μεγαλύτερο παιδί του Αλφόνσο Ροντρίγκεζ και της Ντέλια "Τάτα" Λόπεζ-Κέπερο. Έχει δύο μικρότερα αδέλφια : τον Χουάν Ροντρίγκεζ, που είναι επίσης τραγουδιστής, και την Τατιάνα Ροντρίγκεζ. Στην εφηβεία, ο Φόνσι μιμούνταν τους τραγουδιστές του δημοφιλούς γκρουπ Menudo και συμμετείχε στην παιδική χορωδία του Σαν Χουάν. φοίτησε στο γυμνάσιο Dr Phillips στο Ορλάντο της Φλόριντα και συμμετείχε σε μια ομάδα που ονομάζεται "Big Guys". Τραγουδούσε με την ομάδα αυτή σε σχολικά πάρτι και τοπικά φεστιβάλ. Ένα από τα μέλη της ομάδας, ο Joey Fatone, αργότερα εντάχθηκε στο *NSYNC. Το 1995 ο Φόνσι γράφτηκε στο Κρατικό Πανεπιστήμιο της Φλόριντα ώστε να σπουδάσει μουσική. Συμμετείχε στη φοιτητική χορωδία του πανεπιστημίου, στο Florida State University Singers, και τραγουδούσε με τη Συμφωνική Ορχήστρα του Μπέρμινγχαμ. Ο Φόνσι φοίτησε στο Τμήμα Μουσικών Σπουδών στο Κρατικό Πανεπιστήμιο της Φλόριντα με πλήρη υποτροφία, αριστεύοντας στη φωνητική. Τελικά, παράτησε τις σπουδές του για να κυνηγήσει μια καριέρα στη μουσική. Λίγο αργότερα, υπέγραψε συμβόλαιο με την Universal Music Latin. Το 1992, ο Φόνσι έκανε μια σύντομη εμφάνιση στη ρομαντική ταινία Como Agua Para Chocolate στην οποία έπαιξε τον φίλο του άνδρα πρωταγωνιστή, του Pedro Múzquiz. Το 2004, ο Φόνσι έκανε τη δεύτερη υποκριτική του εμφάνιση στη μεξικάνικη τηλενουβέλα με τον τίτλο Corazones al límite στην οποία ενσάρκωσε τον Roy. Έκανε επίσης μια ειδική εμφάνιση το 2001 στην τηλεοπτική σειρά του Nickelodeon Taina. Ο Φόνσι ήταν στο καστ των ηθοποιών στην παράσταση του Broadway Forever Tango για μια σειρά εμφανίσεων διάρκειας δυο εβδομάδων τον Αύγουστο 2013. Το 2003, ο Φόνσι ξεκίνησε σχέση με την ηθοποιό Adamari López, η οποία ως καλλιτέχνης της εταιρείας Univision και Πορτορικανή στην καταγωγή, ήταν συνέχεια δίπλα στον Φόνσι. Την ίδια χρονιά, ο Φόνσι κυκλοφόρησε το τραγούδι "Abrazar la vida" ("To Embrace the Life"), από τον ομώνυμο δίσκο. Το τραγούδι έγινε αργότερα ένα από τα αγαπημένα της López. Κατά τη διάρκεια του 2005, ο Φόνσι πραγματοποιούσε μια παγκόσμια περιοδεία την οποία διέκοψε απότομα όταν η López διαγνώστηκε με καρκίνο. Ο Φόνσι υποσχέθηκε να μείνει δίπλα της και ταξίδεψε μαζί της στο Μεξικό, στο Μαϊάμι και στο Πουέρτο Ρίκο προκειμένου η López να υποβληθεί σε διάφορες θεραπείες και ταξίδια σχετικά με τη δουλειά της. Είναι σε θεραπεία αποκατάστασης από το 2006. Στις 3 Ιουνίου 2006, ο Φόνσι και η Adamari López παντρεύτηκαν σε μια θρησκευτική τελετή στο Guaynabo του Πουέρτο Ρίκο, στην οποία παραβρέθηκαν αρκετοί καλλιτέχνες όπως οι Joey Fatone, Charytín Goyco, Ednita Nazario και Carlos Ponce, καθώς και ο αδερφός του Φόνσι, ο επίσης τραγουδιστής Χουάν Ροντρίγκεζ, επαγγελματικά γνωστός ως "Jan". Στις 8 Νοεμβρίου 2010, οριστικοποιήθηκε το διαζύγιό τους. Ο Φόνσι και η Ισπανίδα μοντέλο Águeda López παντρεύτηκαν στις 10 Σεπτεμβρίου 2014, μετά από τρία χρόνια συγκατοίκησης. Απέκτησαν το πρώτο τους παιδί, μια κόρη που πήρε το όνομα Mikaela, τον Δεκέμβριο του 2011 στο Μαϊάμι. Στις 20 Δεκεμβρίου 2016, απέκτησαν το δεύτερο παιδί τους, έναν γιο που ονομάστηκε Rocco. Από το 2008, ο Λούις Φόνσι είναι πρέσβης του Νοσοκομείου Παίδων St. Jude, το οποίο ασχολείται με τη θεραπεία του παιδικού καρκίνου. Το 2017 το Billboard Latin Music Awards τον τίμησε με το βραβείο Spirit of Hope ως αναγνώριση για το ανθρωπιστικό του έργο. Μετά τον τυφώνα Μαρία το 2017 στο Πουέρτο Ρίκο και τη Δομινικανή Δημοκρατία, ο τραγουδιστής έγινε ένα από τα άτομα που βοήθησαν τα μέγιστα για την αποκατάσταση των νησιών από την καταστροφή. Για τη συνεισφορά του, τιμήθηκε με το βραβείο Global Gift Philanthropy. Είναι υποστηρικτής της διάδοσης του λατινικού πολιτισμού σε όλο τον κόσμο. Studio albums Comenzaré (1998) Eterno (2000) Amor Secreto (2002) Fight the Feeling (2002) Abrazar la vida (2003) Paso a Paso (2005) Palabras del Silencio (2008) Tierra Firme (2011) 8 (2014) Vida (2019) Amantes de Luna Llena (2000) ; έκτακτη συμμετοχή Taina (2001) ; έκτακτη συμμετοχή Corazones al límite (2004) ; Roy Llena de amor (2010) ; έκτακτη συμμετοχή The Voice Chile (2015–16) ; Coach The Tonight Show Starring Jimmy Fallon (2017, 2019) ; καλεσμένος καλλιτέχνης Lip Sync Battle (2018) ; Episode: "Luis Fonsi vs. Joan Smalls" Drop the Mic (2018) ; επεισόδιο : "Seth Rogen vs. Joseph Gordon-Levitt / Terry Crews vs. Luis Fonsi" La Voz (2019-) ; Coach Comenzaré Tour (1998–99) Eterno Tour (2000–01) Amor Secreto Tour (2002) Abrazar la vida Tour (2003–04) Paso a Paso Tour (2005–06) Palabras del Silencio Tour (2009–10) Tierra Firme Tour (2011–13) Somos Uno Tour (2014–15) Love + Dance World Tour (2017–18) Vida World Tour (2019) The Swiss Music Awards are presented the Press Play Association in conjunction with Media Control Switzerland to national and international musicians in over ten categories. Universal Music Latin Entertainment | Luis Fonsi Official website Λούις Φόνσι στην IMDb Λούις Φόνσι στο Instagram